作者:劉辰翁
標題:乳燕飛・賀新郎
內容:曾授茅山記。共當年、二百七十，又三甲子。昨上雲臺佔雲物，佔得景風南至。又恰是、封侯千歲。行遍神州河洛外，早歸來、庭下槐陰翠。春萬戶，共生意。溪翁圖是參同契。想金丹、圓成功行，活人相似。顧我尊前歌赤壁，生子當如此耳。笑華髮、東坡年幾。弟不如人今老矣，看龍頭、霄漢雌龍尾。呼白石，為公起。